cyanic-selkie/wikianc huggingface dataset:
ภาวะเสียความเข้าใจความเจ็บปวด
ภาวะเสียความเข้าใจความเจ็บปวด (Pain asymbolia, pain dissociation) เป็นสภาพที่รู้สึกเจ็บปวดโดยไม่รู้สึกทุกข์ร้อน ปกติเป็นผลของการบาดเจ็บต่อสมอง, การผ่าตัดแบบ prefrontal lobotomy หรือ cingulotomy, และความไม่รู้เจ็บเพราะมอร์ฟีน นอกจากนั้น รอยโรคที่ insular cortex อาจกำจัดความไม่น่าชอบใจของสิ่งเร้าที่เจ็บ แม้จะยังสามารถรู้ตำแหน่งและระดับความรุนแรง ปกติแล้ว คนไข้จะรายงานว่ารู้สึกเจ็บแต่ไม่ทุกข์ร้อน คือเข้าใจว่าเจ็บ แต่ก็ไม่เดือดร้อน
insular cortex
โนซิเซ็ปเตอร์ทั่วร่างกายส่งข้อมูลไปยังคอร์เทกซ์ต่าง ๆ ในสมองรวมทั้ง insular cortex ที่อยู่ใน Lateral sulcus ซึ่งเป็นช่องที่แบ่งสมองกลีบขมับจากสมองกลีบข้างและกลีบหน้า เป็นเขตสมองที่ตอบสนองอย่างแข็งขันและโดยเฉพาะต่อสัญญาณโนซิเซ็ปเตอร์ที่มาจากระบบรับความรู้สึกทางกาย และได้รับแอกซอนโดยตรงจากทาลามัสโดยเฉพาะจาก medial nuclei และ ventroposterior medial nucleus เซลล์ประสาทในสมองเขตนี้มีหน้าที่ประมวลข้อมูลภายในร่างกายแบบต่าง ๆ และมีบทบาทในการตอบสนองของระบบประสาทอิสระต่อความเจ็บปวด
คนไข้ที่มีรอยโรคในเขตนี้ ปรากฏอาการ Pain asymbolia ที่น่าแปลกใจ เพราะแม้จะรู้สึกเจ็บปวด แต่จะไม่ตอบสนองทางอารมณ์หรือทางพฤติกรรม โดยความเจ็บปวดจะไม่ให้ทำให้รู้สึกว่ามีอันตรายหรือมีภัย ลักษณะต่าง ๆ เหล่านี้แสดงนัยว่า insular cortex เป็นเขตสมองที่รวบรวมความรู้สึกเจ็บปวด และมีบทบาทในการตอบสนองทางอารมณ์และทางประชานต่อความเจ็บปวด
prefrontal lobotomy
คนไข้ที่ได้ผ่าตัดใยประสาทที่เชื่อมต่อกับ prefrontal cortex กับสมองส่วนอื่นออกหมดหรือเกือบหมด ซึ่งเป็นการผ่าตัดที่เรียกว่า prefrontal lobotomy จะบกพร่องในความกังวลและการครุ่นคิดเรื่องความเจ็บปวด แต่ยังรู้สึกได้ว่าเป็นภัยถ้ามีคนอื่นชี้ให้ เทียบกับคนไข้ที่มี insular cortex เสียหาย ผู้จะไม่รู้สึกว่าความเจ็บปวดนั้นเป็นภัยโดยประการทั้งปวง
แม่น้ำอาเรอ
อาเรอ (Aare) เป็นสาขาของแม่น้ำไรน์ เป็นแม่น้ำที่ยาวที่สุดที่มีต้นกำเนิดและสิ้นสุดในภายในประเทศสวิตเซอร์แลนด์ แม่น้ำมีความยาวตั้งแต่จุดเริ่มต้นจนถึงจุดบรรจบกับแม่น้ำไรน์ มีความยาวราว 295 กม.
การขนส่งในชิคาโก
การคมนาคมในชิคาโก รัฐอิลลินอย ประกอบด้วยระบบคมนาคมที่หลากหลายโดยเป็นศูนย์กลางคมนาคมทั้งในด้านการบินและรถไฟในทวีปอเมริกา ระบบขนส่งมวลชนในเขตมหานครชิคาโกบริหารโดย Regional Transportation Authority (RTA) ซึ่งก่อตั้งในปี พ.ศ. 2517 (ค.ศ. 1974) โดยมีหน่วยงานย่อยสามหน่วยงานคือ Chicago Transit Authority, Metra และ Pace
ชิคาโกมีสนามบินขนาดใหญ่อยู่ 2 แห่ง คือ ท่าอากาศยานนานาชาติโอแฮร์ และ ท่าอากาศยานนานาชาติชิคาโกมิดเวย์ และท่าอากาศยานพาณิชย์ขนาดเล็กอีกหลายแห่งโดยรอบ อาทิ ท่าอากาศยานนานาชาติแกรี/ชิคาโก และ ท่าอากาศยานนานาชาติชิคาโกร็อกฟอร์ด และลานเฮลิคอปเตอร์สาธารณะ ชิคาโกเวอร์ทีพอร์ต
Chicago Transit Authority
Chicago Transit Authority (CTA) เป็นหนึ่งในสามระบบขนส่งที่มีในเมืองชิคาโก โดยครอบคลุมเขตพื้นที่เมืองชิคาโกและเขตชานเมือง 40 เขต ระบบซีทีเอเปิดให้บริการ 24 ชม.ตลอดวันไม่มีวันหยุด โดยมีผู้โดยสารเฉลี่ยวันละ 1.6 ล้านเที่ยว โดยมีทั้งระบบรถเมล์และรถไฟ
ซีทีเอมีรถเมล์ประมาณ 2,000 คัน ดำเนินการวิ่งใน 152 เส้นทาง ระยะทางรวม 3,658 กม. (2,273 ไมล์) โดยมีป้ายจอดรถมากกว่า 12,000 ป้าย ขณะที่รถไฟของซีทีเอประกอบด้วยตู้รถ 1,190 ตู้ให้บริการจำนวน 8 เส้นทาง รางรถไฟรวม 357 กม. (222 ไมล์) มีผู้โดยสารรถไฟประมาณ 745,000 เที่ยวต่อวัน และมีการใช้งาน 144 สถานี ในเมืองชิคาโกและพื้นที่โดยรอบ รถไฟของซีทีเอ รู้จักในชื่อ ชิคาโกเอล (Chicago L) หรือบ้างครั้งมีการย่อเหลือแค่ L หรือ El
รถไฟในเมืองชิคาโกมีการเชื่อมต่อเข้ากับท่าอากาศยานทั้งสองแห่ง โดยจากในเมืองชิคาโกสามารถเดินทางไปยังท่าอากศยานนานาชาติโอแฮร์ทางสายสีน้ำเงินโดยใช้เวลาประมาณ 40 นาที และจากเมืองชิคาโกไปท่าอากาศยานมิดเวย์ใช้สายสีส้มใช้เวลาเดินทางประมาณ 30 นาที นับจากเขตชิคาโกลูปเขตธุรกิจกลางเมืองชิคาโก
รถเมล์ชานเมือง
เพซ (Pace) ให้บริการระบบรถเมล์ชานเมืองโดยรอบเมืองชิคาโก โดยจะแตกต่างกับรถเมล์ของซีทีเอโดยจะมีเส้นทางที่ไกลกว่า โดยเป็นความร่วมมือกับพื้นที่เทศบาลโดยรอบ สถานีของเพซในตัวเมืองชิคาโกจะอยู่ตำแหน่งเดียวกับสถานีของซีทีเอและสถานีของเมทรา
ในปัจจุบันระบบจ่ายเงินเวนทราสามารถนำมาใช้ร่วมกันระหว่างรถเมล์ของซีทีเอ และรถเมล์ของเพซได้โดยนอกจากนี้ยังสามารถใช้ในการเปลี่ยนรถเพื่อเชื่อมต่ออีกด้วย
รถเมล์ทั้งหมดของเพซมีการให้บริการรองรับผู้พิการ และด้านหน้ารถจะมีที่แขวนจักรยานเพื่อให้บริการ
รถทัวร์ระหว่างเมือง
รถทัวร์ระหว่างเมืองมีหลายบริษัทให้บริการไปยังเมืองต่างๆ ทั่วประเทศ โดยบริษัทที่ใหญ่ที่สุดคือ เกรย์ฮาวด์ไลนส์ (โดยมีสถานีที่ 630 ถนนเวสต์แฮร์ริสัน) โดยมีจุดปลายทางไปยังเมืองสำคัญ อาทิ อินเดียโนโพลิส ซินซินเนติ ลุยส์วิลล์ แนชวิลล์ แอตแลนตา คลีฟแลนด์ พิตส์เบิร์ก วอชิงตัน นิวยอร์ก ดีทรอยต์ โทรอนโต มิลวอกี กรีนเบย์ เมดิสัน มินนีอาโพลิส เซนต์ลุยส์ เมมฟิส และหลายๆ เมืองที่อยู่ระหว่างทาง นอกจากนี้มีบริษัทอื่นที่ให้บริการเช่น บารอนส์บัส มิลเลอร์ทรานสพอร์ตเตชัน อินเดียนเทรลส์ เป็นต้น
รถไฟชานเมือง
รถไฟชานเมืองให้บริการผู้โดยสารที่ทำงานไปกลับระหว่างนอกเมืองและในเมือง บริหารงานโดย Northeastern Illinois Regional Commuter Railroad Corporation ภายใต้ชื่อว่า เมทรา (Metra) โดยมีให้บริการเส้นทางรถไฟ 11 เส้นทาง และมีสถานีมากกว่า 200 สถานี โดยให้บริการโดยรอบชิคาโกในหกเคาน์ตี
ค่าใช้จ่ายของรถเมทรานั้นจะแตกต่างกับรถไฟเอล โดยราคาค่าเดินทางจะเปลี่ยนแปลงขึ้นอยู่กับโซนที่เดินทางไม่ใช่ราคาคงที่เหมือนรถไฟเอล จำนวนรถที่วิ่งจะมีการเพิ่มจำนวนคันและความถี่ในช่วงชั่วโมงเร่งด่วน โดยรถไฟของเมทราได้ชื่อเสียงในด้านของความเร็วและความน่าเชื่อถือ
รถไฟระหว่างเมือง
แอมแทรกให้บริการรถไฟระหว่างเมือง โดยมีสถานีหลักที่สถานียูเนียน ซึ่งยังเป็นจุดจอดของเมทราและเอล โดยก่อนหน้าปี 2514 นั้น รถไฟจะวิ่งออกจากหลายสถานีได้แก่สถานีเซนทรัล สถานีเดียร์บอร์ด สถานีถนนลาเซล และสถานียูเนียน
รถชมเมือง
เมืองชิคาโกให้บริการรถชมเมืองกับนักท่องเที่ยวในรูปแบบของรถโทรลลี โดยวิ่งในบริเวณพื้นที่เขตศูนย์กลางเมือง รถบบรถของบริษัทชิคาโกโทรลลี ให้บริการนักท่องเที่ยวโดยมีค่าใช้จ่าย ในขณะที่ระบบรถฟรีของเมืองชิคาโกมีลักษณะของรถโทรลลีของชิคาโกจะเป็นรถเมล์ที่มีการทาสีข้างรถให้ดูเหมือนรถเก่าแก่ โดยวิ่งในแต่ละรอบประมาณ 20-30 นาที ไปยังสถานที่ท่องเที่ยวที่สำคัญของเมืองที่ไม่มีสถานีรถไฟจอดเช่น มิวเซียมแคมปัส เนวีเพียร์ แมกนิฟิเซนต์ไมล์ โดยได้ยกเลิกกิจการไปเมือปี 2552
แท็กซี
แท็กซีของเมืองชิคาโกดำเนินการโดยเอกชนภายใต้การอนุญาตจากทางเมืองชิคาโก โดยมีการคิดราคาเริ่มต้นที่ $1 และมีการบังคับให้รถทุกคันต้องมีเครื่องอ่านบัตรเครดิตและติดตั้งจีพีเอส โดยในปัจจุบันมีการผลักดันให้มีการใช้พลังงานทางเลือกและรถไฮบริดมากขึ้น
แท็กซีน้ำ
ชิคาโกมีให้บริการแท็กซีน้ำสองเส้นทางจากบริษัทเอกชนสองบริษัท ได้แก่ บริษัทชอร์ไลน์ไซต์ซีอิง (Shoreline Sightseeing) ให้บริการแท็กซีน้ำบนแม่น้ำชิคาโก โดยมีจุดจอดที่เนวีเพียร์ ถนนมิชิแกน และถนนแอดัมส์ บริษัทเวนเดลลาโบตส์ (Wendella Boats) ให้บริการแท็กซีน้ำบนแม่น้ำมิชิแกนมุ่งไปยังทางไชนาทาวน์
แซ็ง-พรีวา-ดูว์-โฟ
แซ็ง-พรีวา-ดูว์-โฟ (Saint-Privat-du-Fau) เป็นเทศบาลในจังหวัดลอแซร์ ประเทศฝรั่งเศส
การขนส่งในชิคาโก
จักรยานสาธารณะ
ดิฟวี (Divvy) ให้บริการจักรยานสาธารณะ โดยมีจักรยานทั้งหมด 4,000 คัน และสถานีทั้งหมด 400 จุดทั่วเมือง โดยดิฟวีเริ่มมีให้บริการตั้งแต่ปี 2556
กู่ลี่น่าจา
กึลเนเซร์ เบฆติยาร์ (Gülnezer Bextiyar) รู้จักกันในชื่อ กู่ลี่น่าจา (เกิด 2 พฤษภาคม ค.ศ. 1992) หรือสั้น ๆ ว่า น่าจา เป็นนักแสดงและนางแบบจีนเชื้อสายอุยกูร์ เธอจบการศึกษาจาก สถาบันภาพยนตร์ปักกิ่ง ในปี 2011 เคยคบหากับจาง ฮั่น เมื่อปี 2015 แต่สุดท้ายเลิกรากันเมื่อปี 2017
รัฐฟรีบูร์
รัฐฟรีบูร์ (État de Fribourg) หรือ รัฐไฟรบวร์ค (Staat Freiburg) เป็นรัฐของประเทศสวิตเซอร์แลนด์ ตั้งอยู่ทางตะวันตกของประเทศ มีเมืองหลวงของรัฐคือเมืองฟรีบูร์ ชื่อ Fribourg เป็นภาษาฝรั่งเศส ในขณะที่ Freiburg นั้นเป็นภาษาเยอรมัน ใช้เป็นชื่อของทั้งรัฐและเมือง
อิคะเริส
วันหนึ่ง อิคะเริสสามารถฆ่านกนางนวลตัวหนึ่งได้ และนำมาให้เดลาลัสดู เดลาลัสจึงเกิดความคิดที่จะหนีได้ โดยการถอนขนปีกนกออกและเย็บขึ้นมาใหม่ด้วยขี้ผึ้ง แล้วติดเข้าที่แขนของตน จากนั้นจึงได้ลองกระพือปีกและพบว่า มันสามารถทำให้ร่างของตนบินได้ อิคะเริสจึงเรียกร้องให้เดลารัสบิดาตนสร้างปีกแบบนี้ขึ้นมาใหม่อีกคู่ เดลารัสได้ย้ำเตือนอิคะเริสว่า ปีกใหม่นี้ไม่สามารถบินได้สูง เมื่อสร้างเสร็จแล้ว อิคะเริสดีใจจนลืมตัว ใช้ปีกขี้ผึ้งคู่นี้บินสูงขึ้นไปเรื่อย ๆ อพอลโล สุริยเทพซึ่งเฝ้ามองอยู่ เห็นมนุษย์อย่างอิคะเริสบินสูงขึ้นเรื่อย ๆ จนเกือบถึงดวงอาทิตย์ อพอลโลพิโรธด้วยเห็นว่า เป็นการกระทำของมนุษย์ที่ท้าทายต่อเทพเจ้า จึงเร่งแสงของดวงอาทิตย์ให้ร้อนขึ้น ๆ จนกระทั่งปีกขี้ผึ้งของอิคะเริสละลาย และอิคะเริสก็ตกลงมาจมน้ำตาย
เทศมณฑลโชงกราด-ชอนาด
โชงกราด-ชอนาด (Csongrád-Csanád, ) เป็นเทศมณฑล (megye) ของประเทศฮังการี เทศมณฑลแห่งนี้ตั้งอยู่ทางตอนใต้ของประเทศ มีพรมแดนติดกับประเทศเซอร์เบียและประเทศโรมาเนียและติดกับ เทศมณฑลบาช-กิชกุน, เทศมณฑลยาส-น็อจกุน-โซลโนก และของเทศมณฑลเบเกช สภาพภูมิประเทศส่วนใหญ่เป็นที่ราบ เมืองหลักเทศมณฑลคือแซแก็ด
ฟุตบอลโลก 2018 กลุ่มเอช
กลุ่มเอชของฟุตบอลโลก 2018 จะแข่งขันตั้งแต่วันที่ 19 ถึง 28 มิถุนายน ค.ศ. 2018 กลุ่มนี้ประกอบด้วยโปแลนด์, เซเนกัล, โคลอมเบีย และญี่ปุ่น สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ตารางคะแนน
ในรอบ 16 ทีมสุดท้าย :
นัด
เวลาที่ระบุไว้คือเวลาท้องถิ่น
โปแลนด์ พบ เซเนกัล
<section begin=เอช2 /><section end=เอช2 />
ญี่ปุ่น พบ เซเนกัล
<section begin=เอช3 /><section end=เอช3 />
โปแลนด์ พบ โคลอมเบีย
<section begin=เอช4 /><section end=เอช4 />
ญี่ปุ่น พบ โปแลนด์
<section begin=เอช5 /><section end=เอช5 />
เซเนกัล พบ โคลอมเบีย
<section begin=เอช6 /><section end=เอช6 />
ระเบียบวินัย
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
ปอร็องทรุย
ปอร็องทรุย (Porrentruy) เป็นเทศบาลในรัฐฌูรา ประเทศสวิตเซอร์แลนด์ ตั้งอยู่ทางตะวันตกเฉียงเหนือของประเทศ ใกล้กับพรมแดนประเทศฝรั่งเศส บริเวณใจกลางเมืองมีหมู่อาคารบ้านเรือนเก่าแก่ที่สร้างขึ้นด้วยสถาปัตยกรรมกอทิก, บารอก และนีโอคลาสสิก ในอดีตเมืองนี้เคยอยู่ภายใต้การปกครองของฝรั่งเศส และถูกรวมเป็นส่วนหนึ่งของรัฐแบร์นของสวิสเมื่อสิ้นสุดสงครามนโปเลียนใน ค.ศ. 1815
ต่อมาในคริสต์ศตวรรษที่ 20 เกิดความขัดแย้งในรัฐแบร์นระหว่างประชากรที่พูดภาษาฝรั่งเศสซึ่งเป็นส่วนน้อย กับประชากรที่พูดภาษาเยอรมันซึ่งเป็นส่วนใหญ่ขึ้น ทำให้ในที่สุด ประชากรที่พูดภาษาฝรั่งเศสได้แบ่งแยกรัฐออกมาอีกแห่งหนึ่งกลายเป็นรัฐฌูราใน ค.ศ. 1979 ปอร็องทรุยถือเป็นส่วนหนึ่งของรัฐนี้
สมเด็จพระวันรัต (ทรัพย์ โฆสโก)
สมเด็จพระวันรัต นามเดิม ทรัพย์ สุนทรัตต์ ฉายา โฆสโก เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดสังเวชวิศยารามวรวิหาร สังฆมนตรีว่าการองค์การปกครอง สมาชิกสังฆสภา กรรมการมหาเถรสมาคม เจ้าคณะใหญ่หนตะวันออก และผู้ปฏิบัติหน้าที่สมเด็จพระสังฆราช
ชาติกำเนิด
สมเด็จพระวันรัต มีนามเดิม ทรัพย์ สุนทรัตต์ เกิดเมื่อวันจันทร์ขึ้น 15 ค่ำ เดือน 8 ปีมะโรง ตรงกับวันที่ 27 มิถุนายน พ.ศ. 2447 เป็นบุตรคนที่สามของนายอ๋ากับนางอ่ำ ภูมิลำเนาอยู่ตำบลวัดร้อยไร่ อำเภอนครหลวง จังหวัดพระนครศรีอยุธยา ได้ศึกษาจนจบชั้นมัธยมศึกษาปีที่ 3 จากโรงเรียนตัวอย่างประจำมณฑลกรุงเก่า ปัจจุบันคือ โรงเรียนอยุธยาวิทยาลัย จังหวัดพระนครศรีอยุธยา ในปี พ.ศ. 2463
อุปสมบท
เมื่อ พ.ศ. 2465 ได้บรรพชาเป็นสามเณร ณ วัดดาวดึงษาราม โดยมีพระเทพโมลี (เฮง เขมจารี) เป็นพระอุปัชฌาย์ ถึงวันศุกร์ที่ 11 กรกฎาคม พ.ศ. 2467 ได้อุปสมบท ณ วัดสังเวชวิศยาราม โดยมีสมเด็จพระวันรัต (จ่าย ปุณฺณทตฺโต) เป็นพระอุปัชฌาย์ พระราชเวที (ปลด กิตฺติโสภโณ) เป็นพระกรรมวาจาจารย์ และพระครูศีลขันธสุนทร (พัน) เป็นพระอนุสาวนาจารย์
การศึกษาพระปริยัติธรรม
สมเด็จพระวันรัต สอบได้นักธรรมชั้นโทในปี พ.ศ. 2468 และสอบได้เปรียญธรรม 6 ประโยค ในปี พ.ศ. 2473
มรณภาพ
สมเด็จพระวันรัต ถึงแก่มรณภาพด้วยภาวะหัวใจวาย ณ โรงพยาบาลจุฬาลงกรณ์ เมื่อวันที่ 29 พฤษภาคม พ.ศ. 2520 เวลา 16.30 น. สิริอายุได้ ได้รับพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 29 พฤศจิกายน พ.ศ. 2520
ยูทาห์มอนอลิธ
ยูทาห์มอนอลิธ (Utah monolith) หรือ มอนอลิธทะเลทรายยูทาห์ (Utah desert monolith) หรือสื่อไทยนิยมเรียกว่า แท่งเหล็กปริศนาในทะเลทรายยูทาห์ เป็นแท่งโลหะที่ไม่ใช่แม่เหล็กที่ตั้งอยู่ในสลอทแคนยอนหินทราย ในซานฮวนเคาน์ทีตอนเหนือ รัฐยูทาห์ เป็นเวลาสี่ปี โครงสร้างสูง 9.5 ft นี้สร้างขึ้นจากแผ่นโลหะนำมาย้ำเข้าด้วยกัน (riveted) เป็นรูปทรงปริซึมสามเหลี่ยม แท่งเหล็กนี้ถูกตั้งในที่ดินสาธารณะอย่างไม่เป็นไปตามกฎหมายตั้งแต่ระหว่างเดือนกรกฎาคมถึงตุลาคม 2016 ในเดือนพฤศจิกายน 2020 นักชีววิทยาของรัฐได้พบมันโดยบังเอิญระหว่างสำรวจพื้นที่หาแกะไวลด์บิ๊กฮอร์นทางเฮลิคอปเตอร์
ภายในไม่กี่วัน สาธารณชนก็พบแท่งมอนอลิธนี้ผ่านซอฟท์แวร์แผนที่ด้วยระบบจีพีเอส และบางส่วนได้เดินทางเข้าไปยังพื้นที่อันห่างไกลนั้น ตัวบุคคลและวัตถุประสงค์ของผู้สร้างมันขึ้นมายังเป็นปริศนาอยู่ ภายหลังสื่อจำนวนมากรายงานมอนอลิธนี้ มันได้ถูกถอนออกเพียงไม่กี่วันถัดมาโดยกลุ่มของชายนิรนามสี่คน
ที่ตั้งและการประมาณอายุ
มอนอลิธนี้ถูกฝังโดยบุคคล/กลุ่มบุคคลปริศนาลงไปในสลอทแคนยอนหินทรายแดงในแอ่งล็อคฮาร์ท (Lockhart Basin) ในที่ดินสาธารณะที่ถูกถอดถอนในปี 2017 จากอนุสรณ์แห่งชาติแบส์เอียส์ (เขตอนุรักษ์ของรัฐยูทาห์) โดยดอนัลด์ ทรัมป์ ประธานาธิบดีสหรัฐในขณะนั้น พื้นที่บริเวณนั้นไม่มีบริการใด ๆ ทั้งห้องน้ำ ที่จอดรถ ตลอดจนสัญญาณโทรศัพท์
ตำแหน่งแน่นอนของมอนอลิธนั้นไม่ได้เปิดเผยโดย DPS เพื่อป้องกันไม่ให้คนที่พยายามตามหามันต้องมาหลงทางกลางทะเลทราย เพียงไม่กี่ชั่วโมงหลังการประกาศดังกล่าว ผู้ใช้เรดดิต ทิม สเลน (Tim Slane) ได้ระบุวัตถุดังกล่าวพบบนกูเกิลเอิร์ธ สเลนใช้การเปรียบเทียบเส้นทางการบินของเฮลิคอปเตอร์ของนักชีววิทยาประจำรัฐ กับภูมิลักษณะที่เป็นหินทรายสีขาวสลับแดงจากวิดีโอที่เจ้าหน้าที่เผยแพร่เอง สเลนเล่าให้กับ เดอะเวิร์จ ว่า "เขามีตัวช่วยเช่นความสูงของหุบเขา, แพทเทิร์นการกัดกร่อนของแคนยอน (ซึ่งบอกได้ว่าเป็นจุดที่ถูกกัดกร่อนมากกว่า) และพื้นที่เรียบ จะสามารถบอกได้ว่าพื้นที่นี้ไม่มีน้ำท่วมถึง (และฉะนั้น มันจึงน่าจะอยู่เหนือสันปันน้ำ)" จากการย้อนศึกษาจากภาพถ่ายดาวเทียมของกูเกิลเอิร์ธ พบว่ามอนอลิธนั้นถูกปักระหว่างเดือนสิงหาคม 2015 และตุลาคม 2016 นอกจากนี้ยังปรากฏว่าพุ่มไม้เตี้ยในบริเวณใกล้กันยังถูกถาง
นักข่าวชาวดัตช์ นูสกา ดู ซาร์ (Nouska du Saar) ผู้ซึ่งเชี่ยวชาญเฉพาะทางด้านข่าวสารโอเพินซอร์ซได้ใช้ภาพถ่ายดาวเทียมของมักซาร์ และสามารถกำหนดช่วงเวลาที่มอนอลิธนี้ถูกตั้งอยู่ที่ระหว่างวันที่ 7 กรกฎาคม 2016 และ 21 ตุลาคม 2016
ภายใน 48 ชั่วโมงหลังการประกาศของ DPS สาธารณชนจำนวนหนึ่งได้เดินทางไปยังจตำแหน่งของมอนอลิธและอัปโหลดภาพถ่ายและวิดีโอของมันขึ้นบนโซเชียลมีเดีย ผู้ประกอบการท้องถิ่นเกรงว่าการแห่กันเข้ามาทางเท้านี้อาจมีผลกระทบต่อพื้นที่และโบราณวัตถุของชาวพื้นเมืองอเมริกัน
สูญหาย
หน่วย BLM ของรัฐบาลยูทาห์ระบุว่าได้รับการรายงานจากแหล่งที่น่าเชื่อถือว่ามอนอลิธนั้นถูกนำออกไปในเย็นวันที่ 27 พฤศจิกายน 2020 โดยบุคคลนิรนาม สิ่งเดียวที่หลงเหลืออยู่คือแผ่นรูปสามเหลี่ยมที่อาจจะเป็นบล็อกด้านบนหรือฐานของมัน บุคคลสองคนที่เดินทางไปยังตำแหน่งดังกล่าวใกล้เวลาเที่ยงคืน ริคคาร์โด มาริโน (Riccardo Marino) และเซียรา แวน เมเตอร์ (Sierra Van Meter) รายงานว่าทั้งคู่เห็นรถปิกอัปคันหนึ่งขนวัตถุดังกล่าว และขับออกจากพื้นที่เมื่อทั้งคู่ได้เดินไปเข้าใกล้
หน่วยจัดการที่ดิน (Bureau of Land Management) ของยูทาห์ได้ประกาศอย่างเป็นทางการบนหน้าเฟสบุคเมื่อเวลา 17:39 ของวันที่ 28 พฤศจิกายน 2020
เจ้าหน้าที่ตำรวจยูทาห์ชี้แจงว่าจะไม่มีการสืบสวนต่อกรณีดังกล่าว และสำนักเจ้าหน้าที่ประจำซานฮวนเคาน์ที (San Juan County Sheriff's Office) ระบุว่าไม่สามารถทุ่มเททรัพยากรไปกับการค้นหา ถึงแม้ว่าจะมีการโพสท์ภาพ "หมายต้องการผู้ก่อเหตุ" บนหน้าเฟสบุค อย่างไรก็ตาม เมื่อวันที่ 30 พฤศจิากยน 2020 ตัดสินใจกลับลำและวางแผนสอบสวนร่วมกับหน่วยบริหารที่ดินของรัฐ
วัดสระลงเรือ
ประวัติ
วัดสระลงเรือ สันนิษฐานว่าสร้างขึ้นในสมัยอยุธยาตอนกลาง คือ น่าจะมีอายุประมาณ 350 - 400 ปี หรือมากกว่านั้นเล็กน้อย ไม่ปรากฏหลักฐานเป็นลายลักษณ์อักษรใด ๆ เกี่ยวกับวัด ดังนั้น จึงไม่ทราบชื่อเดิมของวัด ปี และบุคคลที่ก่อสร้าง หลักฐานที่หลงเหลืออยู่ก็ได้แก่ โบราณวัตถุต่าง ๆ อันประกอบด้วย พระเจดีย์และพระปรางค์แบบก่ออิฐถือปูน สูงประมาณ 10 เมตร อย่างละ 1 องค์ ตั้งอยู่คู่กัน พระเจดีย์ด้านทิศใต้และพระปรางค์ด้านทิศเหนือ ด้านหน้าของพระเจดีย์และพระปรางค์ เดิมมีอาคารแบบก่ออิฐถือปูนขนาดประมาณ 6 X 12 เมตร อยู่ในสภาพเกือบสมบูรณ์ (ยกเว้นหลังคาที่คงเสื่อมสภาพและอันตรธานไปตามกาลเวลา) อาคารนี้เข้าใจว่าน่าจะเป็นพระวิหารและน่าจะเป็นประธานวัตถุของวัด โดยหันหน้าไปทางทิศตะวันออก และภายในอาคารเป็นที่ประดิษฐานของพระพุทธรูปปูนปั้น ปางมารวิชัย และด้านหน้าของอาคารเยื้องไปทางทิศตะวันออกเฉียงเหนือเล็กน้อยเป็นที่ตั้งของสระน้ำรูปทรงสี่เหลี่ยมจัตุรัส ขนาดประมาณ 60 X 60 เมตร
อนึ่ง เป็นที่น่าเสียดายว่าเมื่อประมาณปี 2534 - 35 ทางวัดได้รื้อตัวอาคารโบราณดังกล่าวเสีย นัยว่าเพื่อจะสร้างพระอุโบสถหลังใหม่ ดังนั้น โบราณวัตถุที่เหลือให้คนรุ่นหลังได้เห็นจึงมีเพียงพระเจดีย์ พระปรางค์ และพระประธาน
องค์ประกอบของสิ่งก่อสร้างโบราณดังกล่าวเป็นลักษณะของวัดในสมัยอยุธยาตอนกลางโดยทั่วไป กล่าวคือ ประการแรก มีการผสมผสานระหว่างองค์ประกอบทางสถาปัตยกรรมแบบสุโขทัย (อันได้แก่ เจดีย์) เข้ากับองค์ประกอบทางสถาปัตยกรรมของเขมร (ได้แก่ พระปรางค์และสระน้ำ) ประการที่สอง พิจารณาจากขนาดของพระปรางค์และเจดีย์ของวัด ซึ่งมีขนาดเล็ก ก็เชื่อว่าประธานวัตถุของวัดน่าจะอยู่ที่อาคารพระวิหารเสียมากกว่า ซึ่งเป็นลักษณะของวัดในสมัยอยุธยาตอนกลาง เพราะวัดสมัยอยุธยาตอนต้นมักยึดถือพระปรางค์แบบเขมรเป็นประธาน
วัดสระลงเรือน่าจะถูกทิ้งร้างไปประมาณ 150 ปี จนกระทั่งเมื่อประมาณปี พ.ศ. 2470 ชาวบ้านจากถิ่นใกล้เคียงได้อพยพเข้ามาทำไร่นาและหาของป่าในบริเวณดังกล่าว ได้มาพบซากโบราณวัตถุ ชาวบ้านเห็นที่ตั้งของวัดมีความเหมาะสมที่จะเป็นชุมชน โดยเฉพาะการมีสระน้ำ จึงได้เข้ามาตั้งชุมชนบริเวณนี้อีกครั้ง และได้ช่วยกันหักร้างถางพงบริเวณซากโบราณสถานดังกล่าว เล่ากันว่าในตอนนั้น ตัวอาคารมีต้นไม้ปกคลุมหนาทึบ และต่อมาก็ได้ช่วยกันสร้างวัด นิมนต์พระมาจำพรรษา รวมทั้งได้มีการทำหลังคาใหม่ให้กับพระอุโบสถ และได้ตั้งชื่อวัดขึ้นว่า"วัดสระลองเรือ"เพราะสมัยนั้นบริเวณนี้มีต้นไม้ขนาดอยู่มากจึงมีคนมาตัดต้นไม้ขุดเรือแล้วนำไปทดลองในสระน้ำชาวบ้านจึงเรียกว่าสระลองเรือ แต่ด้วยสำเนียงการพูดที่เหน่อและห้วนสั้นทำให้เพี้ยนเป็น "สระลงเรือ"อย่างในปัจจุบัน
สำหรับพระประธานปูนปั้นนั้น สันนิษฐานว่าน่าจะจำลองแบบมาจากพระมงคลบพิตร อันเป็นพระพุทธรูปสำคัญในสมัยอยุธยาตอนกลาง ซึ่งนักประวัติศาสตร์เชื่อว่าสมเด็จพระไชยราชาธิราชโปรดให้สร้างขึ้นบริเวณสนามหน้าจักรวรรดิ (ด้านใต้ของพระบรมหาราชวัง)กล่าวคือ เป็นพระพุทธรูปปางมารวิชัย ทำด้วยปูนปั้น (องค์จริงมีการลงรักปิดทองทับไว้อีกทีหนึ่ง) มีลักษณะการผสมรูปแบบพระพุทธรูปอู่ทองและสุโขทัยเข้าด้วยกัน เดิมพระประธานวัดสระลงเรือเป็นปูนปั้นแบบปกติ ต่อมาเมื่อประมาณ 20 ปีที่แล้ว ในช่วงที่มีการรื้อพระอุโบสถโบราณ ได้มีการเคลื่อนย้ายพระพุทธรูป และได้เกิดอุบัติเหตุขึ้น โดยเศียรพระพุทธรูปได้หักหลุดออกมา ต่อมาเมื่อได้มีการบูรณะซ่อมแซมองค์พระพุทธรูป จึงได้ทาสีพระพุทธรูป   ดังกล่าวเป็นสีดำและถวายชื่อพระพุทธรูปดังกล่าวว่าหลวงพ่อใหญ่องค์ดำ (พระพุทธอนันตภูมิสุคคุตโต)
แชมเปียนชิปเมเนเจอร์ 3
แชมเปียนชิปเมเนเจอร์ 3 (Championship Manager 3) เป็นเกมในซีรีส์แชมเปียนชิปเมเนเจอร์ของเกมคอมพิวเตอร์จัดการฟุตบอล ซึ่งเป็นเกมแรกในยุคสมัยที่สามของซีรีส์ เกมดังกล่าวได้รับการพัฒนาโดยบริษัทสปอตส์อินเตอร์แอกทีฟ และวางจำหน่ายเฉพาะสำหรับพีซีในฤดูใบไม้ผลิ ค.ศ. 1999
รูปแบบการเล่น
แชมเปียนชิปเมเนเจอร์ 3 มีอินเทอร์เฟซผู้ใช้และระบบเมนูใหม่ โดยส่วนใหญ่จะใช้แถบเมนูแนวตั้งทางด้านซ้ายของหน้าจอ เช่นเดียวกับแถบเมนูแนวนอนแบบดั้งเดิมที่ด้านบนและด้านล่างของหน้าจอ นอกจากระบบเมนูใหม่แล้ว รูปภาพพื้นหลังที่มีความละเอียดสูงอีกมากก็ได้รับการเพิ่มเข้ามา ซึ่งส่วนใหญ่เกี่ยวข้องกับหน้าจอใดก็ตามที่ผู้เล่นกำลังดูอยู่
เกมนี้มีการเปลี่ยนแปลงเล็ก ๆ น้อย ๆ จำนวนมากในรูปแบบการเล่น รวมถึงระบบจับคู่ที่ได้รับการปรับปรุง, ตารางการฝึกที่ปรับแต่งได้, การแข่งชิงถ้วยจากทั่วโลก, ระบบแทกติกที่เจาะลึกยิ่งขึ้น, ตัวสำรองและทีมเยาวชนที่สมจริง ตลอดจนการสอดแนมผู้เล่นที่ได้รับการปรับปรุง ส่วนการเพิ่มใหม่ที่สำคัญอย่างหนึ่งคือความสามารถในการเล่นเกมแบบหลายผู้เล่นผ่านแลน (LAN) ทำให้มีผู้คนมากถึง 16 คนสามารถแข่งกันเองใน 'โลก' ของเกมเดียวกันได้ โดยสามารถใช้ตัวเลือกนี้เพื่อเล่นผ่านอินเทอร์เน็ตได้เช่นกัน ตลอดจนโหมดหลายผู้เล่นผลัดกันในอุปกรณ์เดียวกันยังได้ขยายเพื่อให้สามารถรองรับผู้เล่นได้ถึง 16 คนในเครื่องเดียวกัน
ฐานข้อมูลของนักฟุตบอลและสตาฟเพิ่มขึ้นเป็น 25,000 คนสำหรับเวอร์ชันนี้ โดยเพิ่มความลึกซึ้งและความสมจริงของเกมอีกครั้ง เนื่องจากฐานข้อมูลผู้เล่นที่เพิ่มขึ้นและการประมวลผลจำนวนมากที่เกมจำเป็นต้องทำ จึงใช้การออกแบบ 'หลายอย่างพร้อมกัน' โดยวิธีนี้ทำให้คอมพิวเตอร์สามารถประมวลผลข้อมูลในเบื้องหลังได้ ในขณะที่ยังคงให้ผู้เล่นทำสิ่งต่าง ๆ เช่น ท่องไปรอบ ๆ เกม, ค้นหาผู้เล่น, เปลี่ยนกลยุทธ์ เป็นต้น
จำนวนลีกที่สามารถเล่นได้เพิ่มขึ้นในภาคนี้จนถึงรวมระบบลีกของสิบห้าประเทศที่สามารถเลือกได้ นับเป็นครั้งแรกของลีกที่สามารถเล่นได้นอกยุโรป
การตอบรับ
แชมเปียนชิปเมเนเจอร์ 3 ได้รับการวิจารณ์โดยทั่วไปในเชิงบวก และได้รับการจัดอันดับที่สูงกว่า 85 เปอร์เซ็นต์อย่างสม่ำเสมอ นิตยสารพีซี โซน ให้คะแนนเกมสูงสุด (93 เปอร์เซ็นต์) โดยยกย่องความลึกของฐานข้อมูล และความสะดวกในการใช้ แม้ว่าจะทำงานช้าเด่นชัดในฮาร์ดแวร์รุ่นเก่าก็ตาม
อนึ่ง เกมดังกล่าวได้รับความนิยมในสหราชอาณาจักร โดยมียอดขายที่ 170,000 ชุด
ทรัพยศาสตร์
เนื้อหา
หนังสือกล่างถึงสภาพความยากจนในสยาม แนวทางแก้ไขและพัฒนาเศรษฐกิจ และการจัดระบบเศรษฐกิจใหม่เพื่อลดการเอาเปรียบและความเหลื่อมล้ำทางสังคม
ผู้เขียนแบ่งปัจจัยการผลิตออกเป็น 3 ประการ คือ ที่ดิน แรงทำการ และทุน ซึ่งในทัศนะของผู้เขียนมองว่าทุนเป็นปัจจัยสำคัญในการพัฒนาเศรษฐกิจไทย เนื่องจากช่วยเพิ่มประสิทธิภาพการผลิต และการลงทุนทำให้เกิดผลตอบแทนงอกเงย ชี้ให้เห็นความเหลื่อมล้ำระหว่างสัดส่วนการถือครองทุนในระบบเศรษฐกิจ แรงงานได้ส่วนแบ่งจากการผลิตน้อย แต่นายทุนที่ผูกขาดปัจจัยการผลิตได้ส่วนแบ่งมาก อย่าไรก็ดี ผู้เขียนยังไม่ต้องการยกเลิกกรรมสิทธิ์ส่วนบุคคลเพราะมองว่ากรรมสิทธิ์ก่อให้เกิดแรงจูงใจในการทำงาน ผู้เขียนเสนอให้ใช้ระบบสหกรณ์และการรวมตัวกันจัดตั้ง "สมาคมคนทำงาน" นอกจากนี้ยังมีการกล่าวถึงการพัฒนาทรัพยากรมนุษย์ เรียกร้องให้รัฐบาลจัดการศึกษาขั้นต่ำในชั้นประถมศึกษาโดยไม่เก็บเงินแก่ราษฎร
การจัดพิมพ์
หนังสือดังกล่าวจัดพิมพ์สองเล่มใน พ.ศ. 2454 ต่อมาใน พ.ศ. 2474 ทองเปลว ชลภูมิ นำเฉพาะเล่มแรกมาพิมพ์ใหม่ชื่อ เศรษฐวิทยาชั้นต้น หลังจากนั้น ผู้เขียนได้ประพันธ์เล่ม 3 ออกมาชื่อ เศรษฐกิจและการเมือง ใน พ.ศ. 2477 แต่หาต้นฉบับไม่พบ
ยูฟ่ายูโรปาลีก ฤดูกาล 2021–22
ยูฟ่ายูโรปาลีก ฤดูกาล 2021–22 เป็นฤดูกาลที่ 51 ของการแข่งขันระหว่างสโมสรฟุตบอลในระดับรองของยุโรปซึ่งจัดขึ้นโดยสหภาพสมาคมฟุตบอลยุโรป (ยูฟ่า) และเป็นฤดูกาลที่ 13 นับตั้งแต่เปลี่ยนชื่อจากยูฟ่าคัพมาเป็นยูฟ่ายูโรปาลีก
รอบชิงชนะเลิศจะแข่งขันกันที่สนามกีฬารามอน ซันเชซ ปิซฆวน ในเซบิยา ประเทศสเปน แต่เดิมจะจัดการแข่งขันที่ปุชกาชออเรนอในบูดาเปสต์ ประเทศฮังการี อย่างไรก็ตาม นื่องจากการเลื่อนและการย้ายที่ตั้งของนัดชิงชนะเลิศ ค.ศ. 2020 เจ้าภาพรอบชิงชนะเลิศก็ถูกเลื่อนกลับไปอีกหนึ่งปี กับเมืองบูดาเปสต์แทนที่การรับหน้าเสื่อเป็นเจ้าภาพนัดชิงชนะเลิศ ค.ศ. 2023 ทีมที่ชนะเลิศของยูฟ่ายูโรปาลีก ฤดูกาล 2021–22 จะได้สิทธิ์เข้ารอบโดยอัตโนมัติสำหรับยูฟ่าแชมเปียนส์ลีก ฤดูกาล 2022–23 รอบแบ่งกลุ่ม และจะได้สิทธิ์ในการเล่นพบกับทีมชนะเลิศของยูฟ่าแชมเปียนส์ลีก ฤดูกาล 2021–22 ในยูฟ่าซูเปอร์คัพ 2022
อันดับสมาคมฟุตบอลของแต่ละประเทศ
สำหรับยูฟ่ายูโรปาลีก ฤดูกาล 2021–22 แต่ละสมาคมจะได้รับการจัดอันดับตามค่าสัมประสิทธิ์แต่ละประเทศของยูฟ่าในปี 2020 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2015–16 ถึงฤดูกาล 2018–19
นอกเหนือจากการจัดสรรซึ่งจะยึดเป็นหลักในการคิดค่าสัมประสิทธิ์ประเทศ สมาคมอาจจะมีทีมที่เข้าร่วมในยูโรปาลีก ตามที่ระบุไว้ด้านล่าง:
ทีม
ข้อความในวงเล็บคือวิธีการที่แต่ละทีมเข้ามาแข่งในรอบนั้นๆ
รอบคัดเลือกรอบสามจะถูกแบ่งออกเป็น ตัวแทนที่ชนะเลิศจากลีก (CH) และตัวแทนจากลีก (MP).
CC: 2021 ค่าสัมประสิทธิ์สโมสรยูฟ่า.
รอบแบ่งกลุ่ม
การจับสลากสำหรับรอบแบ่งกลุ่มจะจัดขึ้นในวันที่ 27 สิงหาคม ค.ศ. 2021, 12:00 CEST (13:00 TRT), ใน อิสตันบูล, ประเทศตุรกี.
สถิติ
สถิติรวมตั้งแต่รอบคัดเลือก และ รอบเพลย์ออฟ.
อันดับผู้ทำประตูสูงสุด
หมายเหตุ
มาร์ติน จอร์เกนเซน
มาร์ติน จอร์เกนเซน (Martin Jørgensen (photographer)) เกิดเมื่อวันที่ 2 มีนาคม พ.ศ. 2521 ณ เมืองเวปในโคเปนเฮเกน ประเทศเดนมาร์ก เป็นบุตรชายของนาย เจคอบ จอร์เกนเซน และนางเอมีลี มายา นอร์การ์ด เขามีอาชีพเป็นนักถ่ายทำภาพยนตร์เดนมาร์กหลายๆเรื่อง เขาสมรสกับ อเล็กซันดรา เคาน์เตสแห่งเฟรเดอริกสบอร์ก อดีตพระชายาใน เจ้าฟ้าชายโจอาคิมแห่งเดนมาร์ก พระราชโอรสพระองค์เล็กใน สมเด็จพระราชินีนาถมาร์เกรเธอที่ 2 แห่งเดนมาร์ก และ เจ้าชายเฮนริกแห่งเดนมาร์ก พระราชสวามี เมื่อวันที่ 3 มีน่คม พ.ศ. 2550 โดยพิธีสมรสนั้นเป็นไปอย่างราบรื่นและส่วนตัว โดยการสมรสใหม่ครั้งนี้ ทำให้อเล็กซันดรา เคาน์เตสแห่งเฟรเดอริกสบอร์ก ต้องลาออกจากฐานันดร เจ้าหญิง และต้องเสียภาษีเฉกเช่นพลเมืองเดนมาร์ก แต่จะได้รับเบี้ยจากสำนักพระราชวังเดนมาร์กปีละ 25,000 ยูโร หรือราว 1.25 ล้านบาทตามเดิม
ในเดือนกันยายน พ.ศ. 2558 เคาน์เตสแห่งเฟรเดอริกสบอร์กและนายจอร์เกนเซนได้ออกมาเปิดเผยว่าหย่ากัน โดยเคาน์เตสได้ให้เหตุผลในการหย่าเพราะความต่าง
อิบน์ อัลฮัยษัม
อะบู อะลี, อัลฮะซัน อิบน์ อัลฮะซัน อิบน์ อัลฮัยษัม (أبو علي، الحسن بن الحسن بن الهيثم) หรือแผลงด้วยอักษรละตินเป็น แอลแฮซัน (, เป็นนักคณิตศาสตร์ นักดาราศาสตร์ และนักฟิสิกส์สมัยกลางในยุคทองของอิสลามจากบริเวณที่เป็นประเทศอิรักในปัจจุบัน ได้รับการกล่าวถึงเป็น "บิดาแห่งทัศนศาสตร์สมัยใหม่" เขามีส่วนสำคัญต่อหลักการทัศนศาสตร์และการรับรู้ทางสายตาเป็นการเฉพาะ ผลงานที่มีอิทธิพลมากที่สุดของเขามีชื่อว่า กิตาบุลมะนาซิร (كتاب المناظر, "หนังสือทัศนศาสตร์") ที่เขียนขึ้นในช่วง ค.ศ. 1011–1021 ซึ่งยังคงเหลือเพียงฉบับภาษาละติน ผลงานของอิบน์ อัลฮัยษัมได้รับการอ้างอิงอย่างมากในช่วงการปฏิวัติทางวิทยาศาสตร์ของไอแซก นิวตัน, โยฮันเนิส เค็พเพลอร์, คริสตียาน เฮยเคินส์ และกาลิเลโอ กาลิเลอี
อิบน์ อัลฮัยษัมเป็นบุคคลแรกที่อธิบายทฤษฎีการมองเห็นได้ถูกต้อง และโต้แย้งว่าการมองเห็นเกิดขึ้นในสมอง ชี้ให้เห็นถึงข้อสังเกตที่เป็นอัตวิสัยและได้รับผลกระทบจากประสบการณ์ส่วนตัว เขายังกล่าวถึงหลักการใช้เวลาสำหรับการหักเหน้อยที่สุด ซึ่งภายหลังมีชื่อเรียกว่า หลักการของแฟร์มา เขามีส่วนสำคัญในเรื่องแสงสะท้อนหรือกระจก (catoptric) และการหักเหของแสง (dioptric) โดยศึกษาการสะท้อน การหักเห และธรรมชาติของภาพที่เกิดจากลำแสง อิบน์ อัลฮัยษัมเป็นผู้สนับสนุนแนวคิดเบื้องต้นที่ว่า สมมติฐานจะต้องได้รับการสนับสนุนจากการทดลองตามขั้นตอนที่ยืนยันได้ หรือการใช้เหตุผลทางคณิตศาสตร์ ซึ่งทำให้เขาเป็นผู้บุกเบิกระเบียบวิธีแบบวิทยาศาสตร์ยุคแรกประมาณ 5 ศตวรรษก่อนหน้านักวิทยาศาสตร์สมัยฟื้นฟูศิลปวิทยา   ด้วยเหตุผล ทำให้บางครั้งมีการเรียกเขาเป็น "นักวิทยาศาสตร์ที่แท้จริงคนแรก"ของโลก เขาก็ยังเป็นผู้รู้รอบด้านที่เขียนเนื้อหาในด้านปรัชญา, เทววิทยา และแพทยศาสตร์
ประวัติ
อิบน์ อัลฮัยษัม (แอลแฮซัน) เกิดเมื่อประมาณ ค.ศ. 965 จากครอบครัวชาวอาหรับ หรือเปอร์เซีย     ที่บัสรา อิรักในสมัยเอมิเรตบูยิด อิทธิพลช่วงแรกของเขาคือการศึกษาศาสนาและการให้บริการแก่ชุมชน ในเวลานั้นสังคมมีมุมมองศาสนาที่ขัดแย้งกันหลายประการ จนทำใหเเขาก็พยายามที่จะก้าวออกจากศาสนา สิ่งนี้นำไปสู่การเจาะลึกการศึกษาคณิตศาสตร์และวิทยาศาสตร์ เขาดำรงตำแหน่งวิเซียร์ที่บัสรา และสร้างชื่อให้ตัวเองในด้านความรู้เกี่ยวกับคณิตศาสตร์ประยุกต์ เนื่องจากเขาอ้างว่าสามารถควบคุมอุทกภัยของแม่น้ำไนล์ ทำให้เขาได้ัรบเชิญให้พบกับเคาะลีฟะฮ์ อัลฮากิมแห่งฟาฏิมียะฮ์ เพื่อทำโครงการชลศาสตร์ที่อัสวาน อย่างไรก็ตาม อิบน์ อัลฮัยษัมถูกบังคับให้ยอมรับว่าไม่สามารถทำโครงการนั้นได้
เมื่อกลับมาที่ไคโร เขาได้รับตำแหน่งฝ่ายบริหาร หลังจากที่พิสูจน์แล้วว่าตนไม่สามารถทำภารกิจนี้ได้เช่นกัน เขาก็ทำสัญญาความโกรธแค้นต่อเคาะลีฟะฮ์อัลฮากิม และกล่าวกันว่าเขาถูกบังคับให้ซ่อนตัวจนกระทั่งเคาะลีฟะฮ์สวรรคตใน ค.ศ. 1021 หลังจากนั้นก็คืนทรัพย์สินของเขาที่ถูกยึด ตำนานระบุว่าอิบน์ อัลฮัยษัมแสร้งทำเป็นบ้า และซ่อนตัวในบ้าน โดยในช่วงนั้น เขาเขียนหนังสือเรื่อง กิตาบุลมะนาซิร เขายังคงอาศัยอยู่ที่ไคโรในย่านของมหาวิทยาลัยอัลอัซฮัร และดำรงชีวิตจากรายได้ในการผลิตวรรณกรรมของเขา จนกระทั่งเขาเสียชีวิตประมาณ ค.ศ. 1040
แหล่งข้อมูลอื่น
1039
มอเตอร์ครอสเวิลด์แชมเปี้ยนชิพ
เอฟไอเอ็มมอเตอร์ครอสเวิลด์แชมเปี้ยนชิพ (FIM Motocross World Championship) เป็นการแข่งขันชิงแชมป์ของการแข่งรถมอเตอร์ครอส ซึ่งถูกสนับสนุนโดยสมาพันธ์จักรยานยนต์นานาชาติ ซึ่งในปัจจุบันมีการแข่ง 3 ชั้น คือ MX1, MX2, และ MX3
พีต พอเซิลธ์เวต
พีต พอเซิลธ์เวต (Pete Postlethwaite) มีชื่อจริงว่า พีเทอร์ วิลเลียม พีต พอเซิลธ์เวต (Peter William Postlethwaite; 17 กุมภาพันธ์ ค.ศ. 1945 — 2 มกราคม ค.ศ. 2011) เป็นนักแสดงชาวอังกฤษ
พีต พอเซิลธ์เวต เริ่มต้นอาชีพนักแสดงโดยการเล่นละครเวที ในโรงอุปรากรณ์ระดับชาติของอังกฤษ มีชื่อเสียงเป็นที่รู้จักโดยทั่วกันจากการรับบทเป็น จูเซปเป คอนลอน ในภาพยนตร์เรื่อง In The Name of the Father พ่อของแกรี คอนลอน (แสดงโดย แดเนียล เดย์-ลูอิส) ที่ถูกตัดสินให้จำคุกด้วยข้อหาเป็นกบฏไอ.อาร์.เอ. ซึ่งพอเซิลธ์เวตแสดงบทนี้ได้อย่างลึกซึ้ง ซึ่งทำให้ได้รับเสนอชื่อนำชิงรางวัลออสการ์ สาขานักแสดงสมทบชาย ในปี ค.ศ. 1993
จากนั้น พอเซิลธ์เวตได้รับให้แสดงในภาพยนตร์เรื่องต่าง ๆ โดยมากเป็นตัวประกอบ เช่น The Last of the Mohicans ในปี ค.ศ. 1992, Dragon Heart ในปี ค.ศ. 1996, William Shakespeare's Romeo + Juliet ในปีเดียวกัน, The Lost World ในปี ค.ศ. 1997 (กำกับโดยสตีเว่น สปีลเบิร์ก ซึ่งสปีลเบิร์กได้ออกปากชมว่า โพสเทลเวทเป็นนักแสดงที่ดีที่สุดในโลก), The Constant Gardener ในปี ค.ศ. 2006 เป็นต้น
ธงชาติปาเลา
ธงชาติปาเลา มีลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน พื้นสีฟ้าน้ำทะเล ที่กลางธงค่อนมาด้านคันธงนั้นมีรูปวงกลมสีเหลือง ธงนี้ประกาศใช้เมื่อวันที่ 1 มกราคม พ.ศ. 2524 หลังจากที่ดินแดนแห่งนี้พ้นจากสถานะภาพการเป็นดินแดนในภาวะทรัสตี ซึ่งดูแลโดยสหประชาชาติ พื้นสีฟ้านั้นหมายถึงมหาสมุทรแปซิฟิก อันเป็นที่ตั้งของประเทศ (ในความเป็นจริงแล้ว ยังหมายถึงการเปลี่ยนผ่านอำนาจการปกครองประเทศ จากประเทศผู้ยึดครอง มาสู่การปกครองตนเองโดยชาวปาเลา) วงกลมสีเหลืองหมายถึงพระจันทร์เพ็ญ ซึ่งตามความเชื่อของชาวปาเลาแล้ว ยามที่พระจันทร์เต็มดวงถือเป็นเวลาที่เหมาะที่สุดในการทำกิจกรรมใดๆ ของมนุษย์ และดวงจันทร์ก็ยังเป็นสัญลักษณ์ของสันติภาพ ความรัก และความสงบด้วย
เทศมณฑลแจฮ์โรม
แจฮ์โรม เป็นเทศมณฑลในจังหวัดฟอร์ส ประเทศอิหร่าน โดยมีแจฮ์โรมเป็นเมืองหลัก จากสำมะโน พ.ศ. 2549 เทศมณฑลนี้มีประชากร 197,331 คนใน 48,335 ครัวเรือน เทศมณฑลนี้แบ่งออกเป็น 4 อำเภอ ได้แก่ อำเภอกลาง, อำเภอแฆฟร์, อำเภอซีแมคอน และอำเภอโคร์ดียอน และอีก 5 เมือง ได้แก่ แจฮ์โรม, บอเบแอนอร์, ฆอแวรอน, ดูเซ และโกตบอบอด
ซัมเมอร์ไทม์แซดเนส
"ซัมเมอร์ไทม์แซดเนส" (Summertime Sadness) เป็นเพลงของ ลานา เดล เรย์ นักร้องและนักแต่งเพลงชาวอเมริกัน จากสตูดิโออัลบั้มชุดที่สองของเธอบอร์นทูดาย (ค.ศ. 2012) เป็นเพลงแนวบัลลาดป็อป ที่วางจำหน่ายในวันที่ 22 มิถุนายน ค.ศ. 2012 โดยค่ายเพลงอินเตอร์สโคปในฐานะซิงเกิลที่สี่จากอัลบั้ม ช่วงฤดูใบไม้ผลิปี ค.ศ. 2013 เพลง "ซัมเมอร์ไทม์แซดเนส" ขึ้นอันดับหนึ่งในประเทศโปแลนด์, ยูเครน และอาร์เมเนีย และติดสิบอันดับในหลาย ๆ ประเทศทั่วยุโรป อาทิ ออสเตรีย, บัลแกเรีย, เยอรมนี, กรีซ, ลักเซมเบิร์ก และสวิตเซอร์แลนด์ รีมิกซ์ของเพลง "ซัมเมอร์ไทม์แซดเนส" ในฉบับดนตรีแทร็ปและเฮาส์ เป็นตัวช่วยให้เดล เรย์มีผลงานเข้าสู่ชาร์ต ฮอตแดนซ์คลับเพลย์ ซึ่งเป็นจุดเริ่มต้นที่ทำให้เธอได้รับความนิยมในระดับพอประมาณ และร่วมกันกับการติดอันดับบนชาร์ตเพลง Dance/Mix Show Airplay ที่ทำให้เดล เรย์มีเพลงอันดับหนึ่งบนชาร์ตเพลงในประเทศสหรัฐอเมริกาเป็นครั้งแรก เมื่อเดือนสิงหาคม ค.ศ. 2013
โรงเรียนห้วยซ้อวิทยาคม รัชมังคลาภิเษก
โรงเรียนห้วยซ้อวิทยาคม รัชมังคลาภิเษก สังกัดสำนักงานเขตพื้นที่การศึกษามัธยมศึกษา เชียงราย สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ
โรงเรียนห้วยซ้อวิทยาคม รัชมังคลาภิเษก ก่อตั้งโดยการร่วมมือของประชาชนชาวตำบลห้วยซ้อ และตำบลศรีดอนชัย โดยทางสภาตำบลห้วยซ้อ มีกำนันแปง ตาคำ เป็นผู้นำ และมีผู้บริหาร-ครูอาจารย์จากโรงเรียนประถมศึกษาประกอบ ด้วยนายไชยยา ไชยเขียว อาจารย์ใหญ่โรงเรียนบ้านแก่น และนายบุญศรี มิตกิตติ อาจารย์ใหญ่โรงเรียนบ้านเกี๋ยงในขณะนั้น ได้เตรียมการเรื่องที่ดินและงานเอกสารต่าง ๆ ต่อมาทางสภาตำบลและนายนิเวศ ผลากอง ผู้อำนวยการโรงเรียนบ้านเกี๋ยง ประกอบกับครูประถมศึกษาที่อาสามาช่วยสอนอีก 3 ท่านคือ นายสมคิด พอใจ, นายสมชาย ไชยเขียว และนายสมศักดิ์ ไตรโยธี ได้ร่วมกันดำเนินการต่อ และทางโรงเรียนมัธยมศึกษานั้น นายพิชิต ไชยเขียว จากโรงเรียนเชียงของวิทยาคม ได้มาช่วยจัดการเตรียมการเปิดเรียนทั้งหมด
ในวันที่ 31 มีนาคม 2531 กระทรวงศึกษาธิการ ประกาศจัดตั้งโรงเรียนมัธยมศึกษาทั่วประเทศเพิ่มขึ้นอีก 30 โรงเรียน โรงเรียนห้วยซ้อวิทยาคม เป็น 1 ใน 30 โรงเรียนที่ได้รับการประกาศจัดตั้งในครั้งนั้น
วันที่ 16 พฤษภาคม 2531 โรงเรียนห้วยซ้อวิทยาคม เริ่มเปิดดำเนินการเรียนการสอน มีนักเรียน จำนวน 87 คน วันที่ 1 มิถุนายน 2531 กรมสามัญศึกษาได้แต่งตั้ง นายบุญลือ ปาระมี ตำแหน่งอาจารย์ 2 โรงเรียนแม่สายประสิทธิ์ศาสตร์ มาเป็นผู้บริหารโรงเรียน และขอข้าราชการครูสังกัดสำนักงานประถมศึกษาอำเภอเชียงของ จำนวน 3 คน มาช่วยราชการที่โรงเรียน
วันที่ 31 สิงหาคม 2531 กระทรวงศึกษาธิการ ประกาศให้โรงเรียนที่จัดตั้งขึ้นในปี พ.ศ. 2531 ซึ่งมี 30 โรงเรียนทั่วประเทศ ให้ใช้คำว่า “รัชมังคลาภิเษก” ต่อท้ายชื่อโรงเรียนเดิม เพื่อร่วมเฉลิมพระเกียรติ เนื่องในวโรกาสพระราชพิธีรัชมังคลาภิเษก ซึ่งเป็นปีที่พระบาทสมเด็จพระเจ้าอยู่หัว ทรงสิริราชสมบัติยาวนานที่สุดในราชวงศ์จักรี ดังนั้นโรงเรียนห้วยซ้อวิทยาคม จึงเปลี่ยนชื่อเป็น "โรงเรียนห้วยซ้อวิทยาคม รัชมังคลาภิเษก" ตั้งแต่นั้นเป็นต้นมา
อุโฆษ จันทร์เรือง
อุโฆษ จันทร์เรือง เกิดเมื่อวันที่ 20 มิถุนายน พ.ศ. 2469 ที่จังหวัดอุทัยธานี เป็นนักแสดงชาวไทย
เขาเป็นบุตรคนที่ 8 ของครอบครัว ได้แสดงในละครเรื่อง เงือกน้อย ขณะวัยเพียง 3 ขวบ เขารักในด้านดนตรีและการแสดงมาตั้งแต่เด็ก ในขณะที่เรียนชั้นประถม เขาสามารถเล่นเครื่องดนตรีได้หลายชนิดและต่อเพลงโหมโรงกลอน เพลงกลองโหมโรงได้อย่างชำนาญ บิดาจึงฝากบุตรชายไว้กับ ฯพณฯ หลวงวิจิตรวาทการ อธิบดีกรมศิลปากร เข้าเรียนโรงเรียนศิลปากร จนจบชั้น ม.6 จากนั้นได้ศึกษาต่อที่โรงเรียนเตรียมธรรมศาสตร์ ด้วยบิดาหวังว่าจะเป็นนักกฎหมายตามสายทางของตระกูล แต่เขากลับเลือกเส้นทางงานแสดงและขับร้อง
ในปี พ.ศ. 2488 กุมุท จันทร์เรือง (พี่ชายต่างมารดา) กับ ลัดดา สารตายน ร่วมกันจัดตั้งคณะละคร โดยนำผลงานของหลวงบุณยมานพพาณิชย์เรื่อง ผกาวดี มาดัดแปลง โดยมอบหมายให้อุโฆษแสดงเป็นตัวเอกที่ชื่อ ศตานนท์ เขาได้แสดงความสามารถในการขับร้องเพลงและการแสดงจนหลวงบุณยมานพพาณิชย์ยกย่องเขาว่ามีอนาคนอันรุ่งโรจน์ทั้ง 2 ทางอย่างแน่นอน
หลังจากนั้นเขาแสดงในละครเวทีเรื่อง มนต์นาคราช, ชายชาติชั่ว (ต่อมาใช้ชื่อ ขวัญชีวิต) สร้างจากบทละครดัดแปลงของเฟอเรงค์ โมลนาร์ หลังจากนั้นสุวัฒน์ วรดิลกได้วางตัวให้เขามารับบทพระเอกใน จำพราก แต่ก็ระงับไปเพราะนายทุนประสบปัญหา
อุโฆษมีโอกาสแสดงภาพยนตร์เรื่อง Dead Man's Voice (พ.ศ. 2495) ของบริษัทยูไนเต็ดอาร์ติสต์ เป็นภาพยนตร์ที่มีนักแสดงไทยและพูดภาษาไทย โดยมีสตูดิโอจากอเมริกาเป็นผู้ออกทุนสร้าง หนังเจรจากการจัดจำหน่ายและเปิดฉายอย่างเงียบมากในเมืองไทย นอกจากละครเวทีแล้ว เขายังเป็นพระเอกละครวิทยุ มีผลงานเด่นคือ น้ำบ่อทราย อันเป็นละครวิทยุของ กุมุท จันทร์เรือง
เขาเสียชีวิตเมื่อวันที่ 22 พฤศจิกายน พ.ศ. 2499 จากอุบัติเหตุ ขณะขัยรถมอเตอร์ไซค์บนเส้นทางถนนบางกะปิ อุโฆษขับรถปะทะกับฝูงควายกว่า 100 ตัว และบางตัวขวิดเขา เขาเสียชีวิตด้วยวัยเพียง 30 ปี
กาแลคซี เน็กซัส
กาแลคซี เน็กซัส (Galaxy Nexus; รหัสเครื่อง GT-I9250; ชื่อรหัส Maguro ) เป็นสมาร์ตโฟนจอสัมผัสในระบบปฏิบัติการแอนดรอยด์ ผลิตร่วมกันระหว่างกูเกิลกับซัมซุง เป็นรุ่นที่ 3 ในตระกูลกูเกิล เน็กซัส กาแลคซี เน็กซัสใช้จอแสดงผล Super AMOLED และปรับปรุงกล้องถ่ายภาพให้ดีขึ้น มาพร้อมแอนดรอยด์รุ่น 4.0 ไอศกรีม แซนด์วิช ในบราซิล กาแลคซี เน็กซัสจะรู้จักในชื่อ กาแลคซี เอ็กซ์
กาแลคซี เน็กซัสถูกเปิดตัวในวันที่ 19 ตุลาคม ค.ศ. 2011 ในฮ่องกง และวางจำหน่ายในยุโรปเมื่อ 17 พฤศจิกายน ค.ศ. 2011 กาแลคซี เน็กซัสเป็นหนึ่งในสมาร์ตโฟนที่แนะนำโดย Android Open Source Project (AOSP) สำหรับการพัฒนาแอปพลิเคชันจากแอนดรอยด์โดยตรง
พ.ศ. 2001
พุทธศักราช 2001 ใกล้เคียงกับ
รายชื่อหน่วยสืบราชการลับ
ต่อไปนี้คือรายชื่อหน่วยสืบราชการลับ
สตรอนเชียมฟลูออไรด์
สตรอนเชียมฟลูออไรด์ (strontium fluoride) เป็นสารประกอบอนินทรีย์ที่มีสูตรเคมีคือ SrF2 เป็นของแข็งผลึกสีขาว พบในแร่สตรอนชิโอฟลูออไรต์ สามารถเตรียมได้จากการทำปฏิกิริยาระหว่างสตรอนเชียมคลอไรด์กับแก๊สฟลูออรีน หรือสตรอนเชียมคาร์บอเนตกับกรดไฮโดรฟลูออริก สตรอนเชียมฟลูออไรด์มีคุณสมบัติเป็นสภาพนำไอออนยวดยิ่งเช่นเดียวกับแคลเซียมฟลูออไรด์และแบเรียมฟลูออไรด์
สตรอนเชียมฟลูออไรด์ใช้ในอุตสาหกรรมกระจกและเลนส์ และใช้ในเครื่องกำเนิดไฟฟ้าเทอร์โมอิเล็กทริกไอโซโทปรังสี สตรอนเชียมฟลูออไรด์ก่อให้เกิดการระคายเคืองต่อดวงตา ผิวหนังและระบบทางเดินหายใจจึงควรใช้อย่างระมัดระวัง
พ.ศ. 2002
พุทธศักราช 2002 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2002
มีเชีย
มีเชีย (MISIA; ; 7 กรกฎาคม ค.ศ. 1978) เป็นนักร้องแนวอาร์แอนด์บี ซึ่งชื่อมีเชียของเธอก็มาจาก MISaki + ASIA
มีเชีย ค้นพบว่าตัวเองมีพรสวรรค์ทางด้านเสียงร้องขั้น Five-Octave ในชั้นเรียนดนตรีของพี่สาว จึงเริ่มเรียนร้องเพลงกับเทรนเนอร์ชาวอเมริกัน-แอฟริกัน 2 คนในด้านเพลง กอสเปลและอาร์แอนด์บี พออายุได้ 19 ปี มีเชีย ผ่านการออดิชั่นของ BMG (Japan) และออกอัลบั้มแรก ‘Mother Father Brother Sister’ ในวัย 20 ปี ในปี 1998 ซึ่งขึ้นถึงอันดับ 1 และทำให้เธอได้รับรางวัล Best New Artist of The Year และ Best Pop Album of The Year จาก Nihon Gold Disc Awards
ในปี 2000 มีเชียได้ร่วมงานกับวง Dreams Come True โดยการทำเพลงร่วมกับ Masato Nakamura นักร้องนำ ซึ่งเธอเป็นคนเขียนเนื้อร้องทั้งหมด จากผลงานทั้งหมดที่ผ่านมา ทำให้ มีเชีย เป็นนักร้องหญิงคนแรกของญี่ปุ่นที่ได้เล่นคอนเสิร์ตที่โดมหลัก 5 แห่งของญี่ปุ่นในปีเดียวกัน คือปี 2004และนี่คือผลงานระดับ Masterpiece ในอัลบั้มลำดับที่ 8 ‘Eighth World’ มีซิงเกิ้ลแรก ‘Royal Chocolate Flush’
กระดูกปีกสะโพก
กระดูกปีกสะโพก หรือ กระดูกไอเลียม (ilium) เป็นกระดูกของเชิงกราน แบ่งออกเป็น 2 ส่วน คือ ส่วนตัวกระดูก (body) และส่วนปีก (ala) รอยแยกระหว่าง 2 ส่วนนั้นเป็นเส้นโค้งที่อยู่บนพื้นผิวด้านใน เรียกว่า เส้นคาร์คูเอท (arcuate line) และเบ้าหัวกระดูกต้นขา (acetabulum) บนพื้นผิวด้านนอก ชื่อของกระดูกนี้ในภาษาละตินซึ่งแปลว่า ขาหนีบ (groin)
แหล่งข้อมูลอื่น
אגן
เมื่อวาน (เพลง)
"เมื่อวาน" เป็นซิงเกิลในปี พ.ศ. 2560 ของนักร้องปราโมทย์ ปาทาน ประพันธ์เนื้อร้องโดย เผ่าพันธุ์ อมตะ, แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 9 กุมภาพันธ์ พ.ศ. 2560 สังกัดค่ายไวท์มิวสิค ในเครือจีเอ็มเอ็ม แกรมมี่
เนื้อหาพูดถึงการลืมคนรักเก่าไม่ได้ ทั้งที่จริง ๆ แล้วเขาไม่อยู่กับเรานานแล้ว แต่เรายังเหมือนเดิมความคิดยังวนเวียน ยังออกจากความรู้สึกเหล่านั้นไม่ได้
ไมค์ วิลเลียมสัน
ไมเคิล เจมส์ "ไมค์" วิลเลียมสัน (Michael James "Mike" Williamson) นักฟุตบอลชาวอังกฤษ เกิดเมื่อวันที่ 8 พฤศจิกายน ค.ศ. 1983 ปัจจุบันเขาเป็นผู้เล่น-ผู้จัดการทีมของ เกตส์เฮด ทีมในศึก เนชันนัลลีก หรือดิวิชัน 5 ของอังกฤษ
พาราซอโรโลฟัส
พาราซอโรโลฟัส (Parasaurolophus) ชื่อของมันหมายความว่า "คล้ายกิ้งก่าหงอน" ซึ่งในเวลานั้นมีการค้นพบไดโนเสาร์ตระกูลเดียวกันมาก่อนแล้วอย่างเจ้าซอโรโลฟัสและชื่อมันก็แปลว่า "กิ้งก่าหงอน" พาราซอโรโลฟัสจึงถูกตั้งชื่อตามญาติห่างๆของมันไปด้วยเลย พาราซอโรโลฟัสเป็นไดโนเสาร์วงศ์แฮโดรซอริด (ไดโนเสาร์ปากเป็ด) ประเภทกินพืช อาศัยอยู่ในทวีปอเมริกาเหนือและเอเชียเมื่อปลายยุคครีเทเชียส ประมาณ 76 - 73 ล้านปีก่อน มันเป็นสัตว์กินพืชที่สามารถเดินได้ทั้ง 2 ขาและ 4 ขา แต่ส่วนใหญ่จะเดิน 4 ขา ณ เวลานี้มีการค้นพบสปีชีส์ที่แน่นอนของมันอยู่ทั้งหมด 3 สปีชีส์ ก็คือ P. walkeri P. tubican และ P. cyrtocristatus ตอนนี้ยังมีการนำเสนอสปีชีส์ที่ 4 อยู่นั่นก็คือ P. jiayensis แต่ก็ยังมีทฤษฎีที่ว่าสปีชีส์นี้คือ คาโรโนซอรัส อยู่ จึงอาจจะยังไม่เป็นที่ยอมรับกันสักเท่าไร ซากฟอสซิลที่รู้จักกันเป็นอย่างดีถูกค้นพบที่ รัฐอัลเบอร์ตา ประเทศแคนาดา และ รัฐนิวเม็กซิโกกับรัฐยูทาห์ ประเทศสหรัฐอเมริกา โดยพาราซอโรโลฟัสถูกนำเสนอชื่อขึ้นในปี 1922 โดยนักธรณีวิทยาชาวแคนาดา Wiliam Parks จากการค้นพบกะโหลกศีรษะและโครงกระดูกบางส่วนที่รัฐอัลเบอร์ตา
พาราซอโรโลฟัสเป็นแฮโดรซอริดขนาดใหญ่โดยมีขนาดอยู่ที่ 8 - 10 เมตร ลักษณเด่นของมันก็คือ มีหงอนยาวขนาดใหญ่อยู่บนหัวเพื่อใช้ในการสื่อสารแต่ก็ยังเป็นที่ถกเถียงกันอยู่ แต่ก็มีนักบรรพชีวินวิทยาหลายคนได้นำเสนอไว้ว่าหงอนบนหัวของมันสามรถใช้ในการสื่อสารหรือส่งเสียงร้องเพื่อใช้ในการข่มขู่ศัตรูและเรียกคู่ ซึ่งบางทฤษฎีได้เสนอว่า มันอาจจะใช้ในการรักษาอุณหภูมิได้ด้วย แต่ทฤษฎีหลายๆ ทฤษฎีจะนำเสนอว่าหงอนของพวกมันสามารถใช้ในการระบุเพศผู้เพศเมียได้ ซึ่งนั่นก็เป็นลักษณะเด่นของนกและกิ้งก่าโดยทั่วไปอยู่แล้วอีกด้วย
กะโหลก
ลักษณะเด่นของกะโหลกพาราซอโรโลฟัสแน่นอนว่าต้องเป็นกระดูกที่ยื่นออกมาทางด้านหลังของกะโหลก เป็นหงอนยาวขนาดใหญ่ที่สามารถใช้ในการดึงดูดเพศตรงข้าม และส่งเสียงร้อง กระดูกโพรงจมูกของมันนั้นแยกเป็น 2 ท่อ ยาวจนถึงปลายของหงอนเพราะเหตุนี้จึงทำให้มันสามารถส่งเสียงร้องดังกังวานได้ มีข้อสันนิษฐานที่ว่า พาราซอโรโลฟัสถือเป็นไดโนเสาร์ที่สามารถส่งเสียงร้องดังไปได้ไกลมาก จึงอาจจะทำให้มันเป็นไดโนเสาร์ที่สามารถส่งเสียงร้องดังได้มากที่สุดอีกด้วย แต่ย้ำว่ามันยังเป็นแค่การสันนิษฐานเท่านั้น...
การเจริญเติบโต
ส่วนใหญ่แล้วนักบรรพชีวินวิทยาจะศึกษามันจากซากฟอสซิลของพาราซอโรโลฟัสที่โตเต็มวัยแล้ว ส่วนพวกตัวเล็กหรือตัววัยเด็กได้มีการค้นพบซากฟอสซิลที่สมบูรณ์ในช่วงปี 2009 และได้ถูกบันทึกไว้ในปีนั้นเช่นเดียวกัน โดยมีหมายเลขฟอสซิลคือ RAM 140000 และมันก็มีชื่ออีกด้วย...ชื่อของมันก็คือ Joe มันถูกค้นพบโดยอาสาสมัครที่พิพิธภัณฑ์ซากดึกดำบรรพ์ Raymond M. Alf (RAM) โดยมันถูกค้นในการก่อตัวของชั้นหิน Kaiparowits Formation ที่รัฐยูทาห์ ประเทศสหรัฐอเมริกา เรียกได้ว่าเป็นฟอสซิลที่สมบูรณ์พาราซอโรโลฟัสวัยเยาว์ที่สมบูรณ์ที่สุดเท่าที่เคยได้มีการค้นพบมา โดยฟอสซิลมีอายุประมาณ 75 ล้านปี แต่ Joe มีอายุก่อนตายเพียงแค่ 1 ปีเท่านั้น
ลักษณะของ Joe นั้นมีความคล้ายคลึงกับ P. cyrtocristatus อยู่หลายประการ เช่น รูปแบบของหงอนบนหัวที่นูนขึ้นมาเล็กน้อย และรูปทรงของกะโหลกที่ดูคล้ายกันกับพาราซอโรโลฟัสในวงศ์เดียวกัน มากกว่า แฮโดรซอริด สปีชีส์อื่น จึงทำให้นักบรรพชีวินวิทยาสามารถสันนิษฐานหน้าตาของพาราซอโรโลฟัสในแต่ละช่วงวัยได้
โดยพาราซอโรโลฟัสในวัยเด็กจะมีหงอนนูนขนาดเล็กอยู่บนหัว พอเริ่มเข้าสู่วัยรุ่นมันอาจจะมีหงอนที่ไม่มีขนาดใหญ่สักเท่าไร แต่ก็อาจจะยาวจนยื่นไปทางด้านหลังท้ายทอยแล้วพอสมควร แต่ก็ยังเป็นข้อสันนิษฐานกันอยู่ เนื่องจากยังไม่มีการค้นพบซากฟอสซิลของพาราซอโรโลฟัสในวัยรุ่นเลย ส่วนใหญ่จะมีการค้นพบแต่พวกโตเต็มวัยจึงทำได้เพียงแค่สันนิษฐานหน้าตาของมันในช่วงวัยรุ่นเท่านั้น และช่วงวัยสุดท้าย ช่วงโตเต็มวัย ในช่วงวัยนี้พาราซอโรโลฟัสจะมีหงอนขนาดใหญ่อยู่บนหัว และมีสันหลังที่สูงเด่น จึงทำให้มันดูเป็นไดโนเสาร์ที่สง่างามมาก
การจัดจำแนกประเภท
พาราซอโรโลฟัสนั้นเป็นไดโนเสาร์ที่ถูกจัดอยู่ในวงศ์แฮโดรซอริด โดยไดโนเสาร์ในวงศ์นี้ถูกแบ่งออกเป็น 2 วงศ์ย่อยนั่นก็คือ Saurolopinae (ซอโรโลฟีน) และ Lambeosaurinae (แลมบีโอซอรีน) ซึ่งในตอนแรกนั้นพาราซอโรโลฟัสถูกจัดไว้ว่าเป็นญาติใกล้ชิดกันกับซอโรโลฟัส แต่ในเวลาต่อมามันทั้งสองก็ได้ถูกแยกห่างออกจากกันหลังมีการจัดวงศ์ย่อยให้แฮโดรซอริดใหม่ ดังที่กล่าวไว้ข้างต้น โดยซอโรโลฟัสถูกจัดอยู่ในวงศ์ย่อย ซอโรโลฟีน และพาราซอโรโลฟัสถูกจัดอยู่ในวงศ์ย่อย แลมบีโอซอรีน พวกมันทั้งสองจึงไม่ค่อยเกี่ยวเนื่องกันสักเท่าไรแล้ว
Saurolopinae (ซอโรโลฟีน)
ซอโรโลฟีนนั้นเป็นไดโนเสาร์วงศ์ย่อยของวงศ์ใหญ่อย่าง แฮโดรซอริด โดยที่ไดโนเสาร์วงศ์ย่อยนี้จะมีลักษณะเด่นก็คือ มีจะงอยปากเป็ดอยู่ที่บริเวณปลายปากและมีฟันกรามที่คล้ายแบตเตอรี ที่สามารถงอกได้ตลอดชีวิต นี่คือหนึ่งในความมหัศจรรย์ของไดโนเสาร์วงศ์แฮโดรซอริด และลักษณะเด่นอย่างสุดท้ายของไดโนเสาร์ในวงศ์ย่อยนี้ก็คือ พวกมันไม่มีหงอน และมีทรงกะโหลกที่ยาวแบน ตัวอย่างเช่น ชานตงโกซอรัส,เอ็ดมอนโตซอรัส,ซอโรโลฟัส
Lambeosaurinae (แลมบีโอซอรีน)
แลมบีโอซอรีนเป็นกลุ่มของไดโนเสาร์วงศ์ย่อยของกลุ่มไดโนเสาร์วงศ์ใหญ่อย่าง แฮโดรซอริด โดยไดโนเสาร์วงศ์ย่อยนี้มีลักษณะที่มีความแตกต่างจากซอโรโลฟีนอยู่หลายอย่าง ซึ่งบางคนอาจจะแยกไม่ออกหรือดูแล้วยังไม่เข้าใจ แต่ถ้าสังเกตรายละเอียดลึกๆ แล้วจะเห็นความแตกต่างอยู่มาก ซึ่งกลุ่มไดโนเสาร์วงศ์ย่อยนี้จะมีลักษณะเด่นที่สุดก็คือ หงอนที่มีหลากหลายรูปแบบที่อยู่บนหัว ในแต่ละสปีช๊ส์ก็จะมีลักษณะของหงอนแตกต่างกันออกไป ไม่ว่าจะเป็นโคริโทซอรัสที่มีหงอนคล้ายหมวกของนักรบโบราณ และพระเอกของเราอย่างเจ้าพาราซอโรโลฟัสที่มีหงอนยาวสูงอยู่บนหัว
และอันที่จริงแล้วหงอนของพวกมันนั้นไม่ได้มีไว้ดึงดูดเพศตรงข้ามเพียงอย่างเดียวแต่ยังสามารถส่งเสียงร้องดังกังวานได้แตกต่างกันออกไปอีกตามลักษณะของหงอนที่ต่างกันออกไป แต่ใครจะร้องได้เสียงดังที่สุดหละ!? ได้มีการศึกษากันอย่างละเอียดโดยเหล่านักบรรพชีวินวิทยาและนักวิทยาศาสตร์หลายต่อหลายคน โดยศึกษาลักษณะของโครงสร้างของกะโหลกและโพรงภายใน..ซึ่งได้ผลสรุปออกมาว่า ยิ่งมีโพรงในกะโหลกมากและหงอนมีขนาดใหญ่จะอำนวยต่อการส่งเสียงร้องดังกังวานได้ ซึ่งผู้ชนะของเราก็ได้แก่.....พาราซอโรโลฟัส!!!! ของพวกเรานั่นเองและไม่ได้เป็นเพียงแค่ แฮโดรซอริด ที่ร้องเสียงดังที่สุดแต่ยังได้ขึ้นแท่นเป็น ไดโนเสาร์ที่มีเสียงร้องดังที่สุด อีกด้วย
บัวขาว บัญชาเมฆ
ร้อยโท สมบัติ บัญชาเมฆ หรือ บัวขาว บัญชาเมฆ ชื่อในวงการว่า บัวขาว เกิดวันที่ 8 พฤษภาคม พ.ศ. 2525 เป็นนักมวยไทย เชื้อสายกูย ที่มีชื่อเสียงและเป็นที่ยอมรับในวงการการต่อสู้ระดับสากล โดยเฉพาะในทวีปยุโรปและประเทศญี่ปุ่น เคยเป็นนักมวยไทยสังกัดค่ายมวย ป.ประมุข ส่วนสูง 174 เซนติเมตร น้ำหนัก 70 กิโลกรัม บัวขาวจัดเป็นหนึ่งในนักกีฬาอาชีพไทยที่ทำรายได้สูง โดยส่วนใหญ่มาจากการชกมวยที่ต่างประเทศ นอกจากนี้แล้ว ยังมีผลงานการแสดงในภาพยนตร์ไทยเรื่อง ซามูไร อโยธยา และใน พ.ศ. 2554 บัวขาวได้เข้าร่วมแข่งขันในรายการไทยไฟต์ ที่ประเทศไทย ในรุ่น 70 กิโลกรัม ซึ่งได้เป็นแชมป์ของการแข่งขัน
บัวขาวเข้าแข่งขันไทยไฟต์อีกครั้งในวันที่ 23 ตุลาคม พ.ศ. 2555 ซึ่งจัดขึ้นที่มหาวิทยาลัยกรุงเทพธนบุรี โดยครั้งนี้ได้พบกับเมาโร เซียรา ซึ่งเป็นนักมวยไทยชาวอิตาลี และบัวขาวเป็นฝ่ายชนะน็อค
นอกเหนือจากกีฬาชกมวยแล้ว บัวขาวยังเคยเล่นฟุตบอลอาชีพในไทยลีก ดิวิชั่น 2 ให้กับสโมสรฟุตบอลอาร์แบค ฤดูกาล 2014 ในตำแหน่งศูนย์หน้า
ปัจจุบันบัวขาวยังรับราชการทหารที่โรงเรียนกำลังสำรอง หน่วยบัญชาการรักษาดินแดนและจบการศึกษาจากมหาวิทยาลัยรัตนบัณฑิต
ชาตภูมิ
สมบัติ บัญชาเมฆ หรือบัวขาว เป็นบุตรของนายเล็ง กับนางปาน (เสียชีวิตแล้ว) บัญชาเมฆ คุณพ่อเป็นชาวอำเภอปรางค์กู่ จังหวัดศรีสะเกษ ส่วนคุณแม่เป็นชาวจังหวัดสุรินทร์ โดยครอบครัวบัญชาเมฆ มีบุตร 5 คน ชาย 2 หญิง 3 โดยบัวขาว เป็นบุตรคนที่ 4 เกิดและเริ่มชีวิตอาชีพมวยไทย ตั้งแต่อายุ 8 ขวบ ที่อำเภอสำโรงทาบ จังหวัดสุรินทร์ จากนั้น เขาได้เข้ากรุงเทพมาสังกัดค่ายมวย ป.ประมุข เมื่ออายุ 15 ปี บัวขาวได้รับเข็มขัดแชมป์มาครองเป็นจำนวนมากภายหลังเริ่มอาชีพมวยไทยที่กรุงเทพ ได้แชมป์เวทีมวยสยามอ้อมน้อย รุ่นเฟเธอร์เวท แชมป์ประเทศไทยรุ่นเฟเธอร์เวท และแชมป์ที่เวทีมวยสยามอ้อมน้อยอีกครั้ง ในรุ่นไลท์เวท ในปี พ.ศ. 2545 บัวขาวชนะเลิศมวยไทยมาราธอนโตโยต้า รุ่น 140 ปอนด์ ที่สนามมวยเวทีลุมพินี ชนะโคบายาชินักชกชาวญี่ปุ่น
พ.ศ. 2547 ชนะเลิศรายการ เค-วัน เวิลด์แมกซ์ 2004 ที่กรุงโตเกียว ประเทศญี่ปุ่น โดยชนะ จอห์น เวย์น พาร์ นักมวยไทยชาวออสเตรเลีย โคะฮิรุมาคิ ทากะยูกิ และมาซาโตะแชมป์เก่าชาวญี่ปุ่น และในปีต่อมา บัวขาวเกือบที่จะรักษาแชมป์รายการ เค-วัน ได้ โดยแพ้คะแนน แอนดี้ ซาวเวอร์ ในนัดชิงชนะเลิศอย่างน่ากังขา
พ.ศ. 2549 เข้าชิงชนะเลิศรายการ เค-วัน เวิลด์แมกซ์ ได้ติดต่อกันเป็นปีที่ 3 และเป็นแชมป์ได้อีกครั้ง โดยเป็นนักมวยคนแรกในรายการนี้ที่ชนะเลิศสองสมัย
พ.ศ. 2550 เข้าแข่งขันรายการ เค-วัน เวิลด์แมกซ์ ในวันที่ 28 มิถุนายน พ.ศ. 2550 บัวขาวสามารถผ่านเข้ารอบ 8 คนสุดท้ายโดยชนะคะแนน ไนกีย์ "เดอะ เนเจอรัล" โฮลต์ซเคน นักมวยชาวฮอลแลนด์
พ.ศ. 2552 เข้าแข่งขันรายการ เค-วัน เวิลด์แมกซ์ โดยคราวนี้สามารถเข้าถึงรอบ 4 คนสุดท้าย แต่ต้องมาแพ้คะแนนให้แอนดี้ ซาวเวอร์ คู่ปรับเก่าอย่างน่ากังขาอีกหน บัวขาวถึงกับออกมาให้สัมภาษณ์ว่าอยากให้กรรมการชี้แจงผลการตัดสิน แฟนมวยเควันต่างพากันเห็นใจบัวขาวโดยมีหลักฐานคือผลโหวตนักสู้เค-วันแม็กซ์ของปีนี้ บัวขาวได้เป็นอันดับ 2 ด้อยกว่าเพียงจอร์จิโอ เปโตรเซียน ผู้เป็นแชมป์รายการเควันปีนี้เท่านั้น
พ.ศ. 2554 เข้าแข่งขันในรายการไทยไฟท์ โดยเป็นฝ่ายชนะน็อค ไมเคิล พิซิเทโล่ ซึ่งเป็นนักมวยไทยชาวฝรั่งเศสในรอบรองชนะเลิศ และได้พบกับแฟร้งค์ จอร์จี้ จากประเทศออสเตรเลียในรอบชิงชนะเลิศที่ลานพระบรมรูปทรงม้า ในวันที่ 18 ธันวาคม ของปีเดียวกันนี้ ซึ่งบัวขาวเป็นฝ่ายชนะ และครองแชมป์ในการแข่งขันครั้งนี้
วุฒิการศึกษา
ในการนี้ ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จพระดำเนินเป็นองค์ประธาน ในพิธีพระราชทานปริญญาบัตรแก่ผู้สำเร็จการศึกษา มหาวิทยาลัยรัตนบัณฑิต ประจำปีการศึกษา 2559 ณ อาคารชุมพรเขตอุดมศักดิ์ หอประชุมกองทัพเรือ กรุงเทพมหานคร (วันที่ 30 พฤศจิกายน พ.ศ. 2560)
การหายตัวไปใน พ.ศ. 2555
ตั้งแต่วันที่ 1 มีนาคม พ.ศ. 2555 บัวขาวได้หายตัวไปอย่างลึกลับ และไม่สามารถติดต่อได้ โดยทางฝ่ายจัดการได้ยกเลิกแผนการเดินทางไปประเทศญี่ปุ่น ตลอดจนแผนการแข่งขันที่จะจัดขึ้นทั้งในประเทศฝรั่งเศส และอังกฤษ โดยมีการกล่าวถึงการหายตัวของบัวขาวในสื่อมวลชนหลายแห่ง ทั้งในและนอกประเทศไทย  และในที่สุด บัวขาวก็ได้เปิดเผยตัว โดยให้สัมภาษณ์ว่า ที่หายตัวนั้นไปไม่ได้เป็นอารมณ์ชั่ววูบ แต่ตัดสินใจอย่างดีแล้ว เนื่องจากไม่พอใจในเรื่องส่วนแบ่งค่าตัวของตัวเอง และนักมวยรุ่นน้องในค่าย
ที่สุดในวันที่ 17 เมษายน ปีเดียวกัน บัวขาวได้ขึ้นชกในรายการไทยไฟท์ ที่แหลมบาลีฮาย พัทยา ในรุ่น 70 กิโลกรัม ในฐานะแชมป์เก่า และถือเป็นนักมวยแทน ไทรโยค พุ่มพันธุ์ม่วง ที่พักผ่อนไม่เกิน 21 วัน ตามพระราชบัญญัติกีฬามวย โดยเป็นฝ่ายเอาชนะน็อก รัสเต็ม ซารีปอฟ นักมวยชาวรัสเซียไปได้ในยกที่ 2 ซึ่งหลังการชก บัวขาวเปิดเผยทั้งน้ำตาว่า ตนขึ้นชกโดยไม่กลัวว่าจะผิดกฎหมาย แม้จะต้องติดคุกก็ตาม เพราะก่อนหน้านั้นทางค่าย ป.ประมุข ได้เปิดเผยสัญญาว่า หากบัวขาวขึ้นชกในรายการนี้โดยที่ไม่สังกัดค่ายจะถือว่าผิดกฎหมาย และจะทำการฟ้องร้อง
บัวขาว ได้ร่วมกับ ดี พุฒหอม (ครูมวยคนแรก) และ ทอง บุรากร (เทรนเนอร์คนแรก) เปิดค่ายฝึกสอนมวยไทย ที่จังหวัดสุรินทร์ โดยใช้ชื่อค่าย "บัวขาว" หรือ "บัญชาเมฆ" เป็นชื่อชั่วคราว ก่อนที่จะเซ็นสัญญาร่วมกับค่ายมวย ป.ประมุขอีกครั้งเป็นระยะเวลา 5 ปี
ชีวิตส่วนตัว
ด้านครอบครัว มีภรรยานอกสมรสก็คือ นางสาวอัญวีณ์ พรชัยวิบูลย์ หรือเก๋ มีลูกสาว 1 คนก็คือ ด.ญ.พิมพ์ญาดา บัญชาเมฆ (สกุลเดิม : พรชัยวิบูลย์) หรือน้องมีตังค์ และอีกชื่อหนึ่งน้องข้าวหอม ซึ่งเกิดเมื่อวันที่ 1 ธันวาคม 2558
โปรโมเตอร์
บัวขาว ได้เป็นโปรโมเตอร์จัดการแข่งขันชกมวยเองเมื่อปี พ.ศ. 2556 ในรายการ "แม็กซ์เวิลด์แชมเปี้ยน 2013" ที่สนามสุรินทร์ภักดี จังหวัดสุรินทร์ ซึ่งเป็นรายการการแข่งขันมวยไทยในระดับนานาชาติ ในแบบทัวร์นาเมนต์ โดยการแข่งขันเริ่มขึ้นในวันที่ 6 พฤษภาคม ปีเดียวกัน
รับราชการทหาร
บัวขาว บัญชาเมฆ หรือนายสมบัติ บัญชาเมฆ ได้เข้ารายงานตัวที่ โรงเรียนนายสิบทหารบก ค่ายธนะรัชต์ ศูนย์การทหารราบ อำเภอปราณบุรี จังหวัดประจวบคีรีขันธ์ เมื่อวันที่ 6 ตุลาคม พ.ศ. 2557 เพื่อเป็นทหาร โดยได้รับตำแหน่งแรกเป็นรองผู้บังคับหมู่ หมวดบริการ กองร้อยบริการ กองบริการ โรงเรียนการกำลังสำรอง ศูนย์การกำลังสำรอง
ค่ายมวยบัญชาเมฆ
บัวขาวก่อตั้ง "ค่ายมวยบัญชาเมฆ" ซึ่งมีนักมวยไทยที่มีชื่อเสียงอีก 2 คน คือ ซุปเปอร์บอน บัญชาเมฆ และ นารูโตะ บัญชาเมฆ